פטירת מנהיגי הציבור החרדי

פטירת מנהיגי הציבור החרדי מתייחסת לפטירתם של רבנים חרדים מגדולי הדור. ביהדות, פטירתם של אנשים הנחשבים לצדיקים ומנהיגים והאירועים שסביבה זוכים למעמד מיוחד. בספרות התורנית נאמרו מימרות, הלכות ומנהגים על ההתייחסות לפטירת צדיק מן העולם, ובמיוחד להסתלקות גדולי הדור ומנהיגיו, לה ניתן מעמד מיוחד. האירועים העיקריים הם שעת פטירת הצדיק מן העולם, הלווייתו, ההספדים עליו, קבורתו, האבל על מיתתו, הנצחתו לדורות ועוד. כאשר לא מדובר בפטירה פתאומית, אלא בכניסה למצב של חשש סכנה כגון בגין מחלה חריפה, נערכות עצרות תפילה ואמירת תהילים במעמד המונים לרפואת הרב. בנוסף, בעיתונות החרדית מתפרסם קול קורא מאת גדולי הרבנים בקריאה להרבות בתפילה, בלימוד תורה ובמעשים טובים לזכות רפואתו כמו גם לקבל באופן עצמי התחייבויות לתיקון האישיות (לקבל קבלות טובות). מסע ההלוויה (המכונה גם אשכבתיה דרבי) מתקיים במתכונת רחבה ובהשתתפות מאות אלפי בני אדם. החל מהעשור השני של המאה ה-21, פטירת מנהיגי הציבור החרדי והלוויותיהם מסוקרות בהרחבה בתקשורת בישראל, וכן ברשתות זרות ובסוכנויות חדשות בין-לאומיות. עקב הריכוז של מאות אלפי אנשים במספר רחובות מצומצם - בהלוויות אלו קיים חשש לאסון רב נפגעים כתוצאה מתדחוקת קהל. בהלווית הרב שמואל וואזנר בשנת 2015 נהרגו שניים ונפצעו למעלה מ-90 עקב כך, ומאז משטרת ישראל מאבטחת את ההלוויות האלו בפיקוח הדוק יותר. החל מהלוויית הרב קניבסקי בשנת 2022 המשטרה מנהלת את ההלוויות תחת שם הקוד "פקודת אדמו"ר". לקראת מעמד ההלוויה מתכנסים בכירי כוחות ההצלה, מערכת הביטחון, משרד התחבורה והרשות המקומית יחד עם בני משפחת הרב ומקורביו, בתכנון ההיערכות לקהל ההמונים שצפויים להשתתף בהלוויה. במהלך ההלוויה ובשעות הסמוכות לה: העירייה מכינה את מתחם ההלוויה ומתאימה אותו לקראת הגעת ההמונים; התחבורה הציבורית מתוגברת באופן משמעותי, במטרה להוביל את הבאים מחוץ לעיר אל ההלוויה וממנה; כוחות המשטרה והביטחון מוזרמים במטרה לחסום ולפתוח את צירי התנועה וכבישי הגישה לעיר, לנתב את עומסי התנועה, לאבטח את המשתתפים בהלוויה ולהבטיח את ניהולה התקין; כוחות ההצלה נפרסים בשטח כדי לטפל בנפגעים; ארגוני חסד ועזרה מחלקים שתייה למשתתפים כדי למנוע התייבשות. במהלך ההלוויה נאמרים פרקי תהילים וקבלת עול מלכות שמים. בדרך כלל נישאים הספדים על ידי גדולי הדור החיים, ולפעמים נאמרות בהם אמירות בעלות משמעות ציבורית. כאשר הנפטר החזיק בחייו במשרה תורנית, ניתנת הודעה במהלך ההלוויה על הכתרת רב חדש - לרוב בנו או בן משפחתו, מדין ירושה - שימלא את מקומו. רבים עושים "קריעה" בדש הבגד. המיטה נישאת אל בית הקברות בידי המונים, ויש המקפידים שרק מי שטבל קודם לכן במקווה טהרה יורשה לגעת בה. בשנים האחרונות, עקב הדוחק הרב סביב המיטה, היא מובלת לרוב בתוך רכב אמבולנס. מקום הקבורה נחפר בדרך כלל בידי יהודים שומרי תורה ומצוות, בדרך כלל באזור "חלקת הרבנים" שבבית העלמין. בשל חשש סכנה למקרי דוחק ורמיסת המונים, מוקף מתחם בית העלמין בידי כוחות משטרה וביטחון ונפרסים סביבו גדרות ומחסומים במטרה למנוע מהציבור הרחב להיכנס לתוך המתחם ולשהות בו בעת הקבורה. מעמד הקבורה נערך בראשות תלמידי ומקורבי הנפטר ובהשתתפות רבים, כאשר במהלכה נאמרים פסוקי י"ג מידות, קבלת עול מלכות שמים ותהילים וכן נישאים דברי התעוררות ופרידה. לאחר הקבורה, מכסים אלפים את מקום הקבורה בעפר, ובסיומה מניח כל אחד מהנוכחים אבן קטנה על תלולית העפר. הלוויית הרב אברהם ישעיהו קרליץ (החזון איש), שנפטר בליל שבת, ט"ו בחשוון ה'תשי"ד, 24 באוקטובר 1953, התקיימה בצהרי יום ראשון שלאחר מכן בבני ברק. מסע הלווייתו, בו השתתפו כ-30,000 איש, נע מביתו שבמזרח בני ברק אל בית הקברות שומרי שבת בעיר. מטעם עיריות בני ברק ורמת גן הוכרז על "ביטול מלאכה" בשעות ההלוויה. בפתח ישיבת הממשלה בבוקר יום ההלוויה הקדיש ראש הממשלה דוד בן-גוריון דברים לזכרו של הרב. הלוויית הרב יעקב ישראל קניבסקי, שנפטר בליל שבת, כ"ג באב ה'תשמ"ה, 10 באוגוסט 1985, התקיימה ביום ראשון שלאחר מכן בבני ברק. בהלוויה השתתפו כ-200,000 אנשים, והוא נקבר סמוך לקברו של גיסו החזון איש, בבית הקברות שומרי שבת. הלוויית הרב שלמה זלמן אוירבך, התקיימה ביום פטירתו - יום שני, כ' באדר א' ה'תשנ"ה, 20 בפברואר 1995, בירושלים. מסע הלווייתו היה מהגדולים שבהלוויות מנהיגי הציבור החרדי בישראל, והשתתפו בו על פי הערכת המשטרה כ-300,000 אנשים. הרב אוירבך נקבר בהר המנוחות בירושלים. הלוויית הרב אלעזר מנחם מן שך, שנפטר בליל יום שישי, התקיימה ביום שלאחר מכן - יום שישי, ט"ז בחשוון תשס"ב, 2 בנובמבר 2001, בבני ברק, מהיכל ישיבת פוניבז' אל בית הקברות של נציבי ישיבת פוניבז'. בהלוויה השתתפו על פי ההערכות למעלה מ-100,000 איש. הלוויית הרב יוסף שלום אלישיב, התקיימה בליל יום פטירתו - יום רביעי, אור לכ"ט בתמוז ה'תשע"ב, 18 ביולי 2012 בירושלים. במסע ההלוויה, שיצא מבית מדרשו במאה שערים להר המנוחות, השתתפו על פי ההערכות כ-250,000 אנשים. הלוויית הרב עובדיה יוסף, התקיימה ביום פטירתו - יום שני, ג' בחשוון ה'תשע"ד,7 באוקטובר 2013 בירושלים. מסע ההלוויה ארך כשלוש שעות, הוא יצא מישיבת פורת יוסף ועבר ברחובות יוסף בן מתתיהו, מלכי ישראל, ברנדייס, ירמיהו ולאורך רחוב בר-אילן. הרב יוסף נטמן בבית הקברות סנהדריה בירושלים. על פי הערכת משטרת ישראל, כ-750–850 אלף איש השתתפו בהלוויה, מה שהופך אותה להלוויה הגדולה ביותר בתולדות מדינת ישראל. הלוויית הרב שמואל הלוי ואזנר, שנפטר ב-3 באפריל 2015, ליל הסדר ה'תשע"ה, התקיימה במוצאי יום ראשון של פסח בבני ברק, מישיבת "חכמי לובלין" שבראשה עמד הרב וואזנר - לבית הקברות שומרי שבת בעיר. בהלוויה זו השתתפו כ-100,000 איש וכתוצאה מהדוחק העצום בה - נהרגו שניים ממשתתפי ההלוויה ונפצעו עשרות. כתוצאה מהאסון בהלוויה זו, הלוויות הענק של מנהיגי הציבור החרדי מתנהלות בפיקוח משטרת ישראל. הלוויית הרב אהרן יהודה ליב שטינמן, התקיימה ביום פטירתו - יום שלישי, כ"ד בכסלו ה'תשע"ח, 12 בדצמבר 2017 בבני ברק. מסע ההלוויה החל על יד ביתו של הרב ברחוב חזון איש 5 והסתיים בבית הקברות של נציבי ישיבת פוניבז'. השתתפו בה על פי הערכת המשטרה כ-200,000 איש. כוחות ההצלה בהלוויה טיפלו בלמעלה מ-90 משתתפים שהתעלפו במהלך ההלוויה. צוואתו עוררה הד ציבורי ותקשורתי רב בשל רשימת הבקשות החריגות שנכתבו בה. הלוויית הרב חיים קניבסקי, התקיימה יומיים לאחר פטירתו, ביום ראשון - י"ז באדר ב' ה'תשפ"ב, 20 במרץ 2022 בבני ברק. אורכו של מסע ההלוויה היה כקילומטר. הוא התחיל בבית הרב, ברחוב רשב"ם בבני ברק, והסתיים בבית הקברות שומרי שבת בעיר. השתתפו בה על פי הערכת משטרת ישראל כ-500 אלף משתתפים, ולפי עיריית בני ברק כ-750 אלף משתתפים, מה שהופך אותה להלוויה השנייה בגודלה בהיסטוריה של מדינת ישראל. ההלוויה קיבלה סיקור מקדים נרחב לאור החששות בגין ריבוי המשתתפים הגדול והשפעות קיום האירוע על תשתיות ושירותים במרחב הציבורי בגוש דן. הלוויית הרב גרשון אדלשטיין התקיימה ביום פטירתו - יום שלישי, י' בסיוון ה'תשפ"ג, 30 במאי 2023, בבני ברק, מהיכל ישיבת פוניבז' אל בית הקברות של נציבי ישיבת פוניבז'. השתתפו בה על פי הערכת המשטרה כ-200,000 איש. מסע ההלוויה עבר במשך כ-35 דקות ברחוב וילקומירר, סעדיה גאון וחזון איש, אל בית הקברות. בשעות ההלוויה ובימים הסמוכים לה נתלות מאות מודעות אבל גדולות במיוחד בלוחות המודעות בריכוזים החרדיים מטעם ארגונים ואיגודים שונים. פטירת הרב משודרת ומסוקרת בהרחבה בכלי התקשורת החרדיים, המעניקים דיווחים על מסע ההלוויה, עצרות המספד והזיכרון וידיעות שוטפות מימי השבעה. לרוב, מפרסמים העיתונים 'מהדורת זיכרון' מיוחדת על הרב ועל פועלו. בימי השבעה עולים המונים, בהם רבנים ואישי ציבור, לניחום אבלים בבית משפחת הרב. בסיום ימי השבעה וימי השלושים נערכות עצרות מספד והתעוררות לעילוי נשמתו. מדי שנה מצוין יום השנה (נקרא גם יארצייט) בעליית רבים לקבר ובהעלאת זיכרון הנפטר בפורומים שונים ובהתכנסויות. יש הנוהגים לערוך סעודת הילולה ביום השנה, ובקהילות אחדות אף פטרו מאמירת תחנון ביום זה. ערך מורחב – קברי צדיקים ביהדות הנוהג המקובל הוא להקים מצבה מכובדת על קברי הצדיקים, וניתנו לכך מספר הסברים ופרשנויות בספרות התורנית, זאת למרות קולות הלכתיים סותרים. נהוג לעלות לקברי צדיקים ולהתפלל על ישועת הכלל והפרט, ולעיתים הופך מקום הקבר למוקד עלייה לרגל. הנצחת הרב ומורשתו נערכת באופנים רבים, בהם: ישיבה על קברו – לפי המוזכר בתלמוד, נהגו לקבוע סדרי לימוד קבועים בסמוך לקבר של הנפטר, למשך תקופה מסוימת. כיום נהוג להקים מיזמי לימוד תורה שונים לעילוי נשמת הרב. הקמת פרויקטים, מוסדות וארגונים על שם הרב. קריאת כבישים, רחובות ושכונות על שם הרב. קריאת שם לילדים בשמו של הרב. הדפסת והפצת ספרים מתורת הרב. ספרי זיכרון על חיי הרב ופועלו. בנימין מינץ, סדרי סילוקן של צדיקים ז"ל לדורותיהם למן האר"י הק' ז"ל, בעש"ט ז"ל ותלמידיו ועד דור אחרון, ספר ההסתלקות, תל אביב, תר"ץ, באתר אוצר החכמה חיים אורי ליפשיץ, תיאור הסתלקותם של צדיקים מאדם הראשון עד ימינו, אשכבתא דצדיקיא - א, תשנ"א, באתר אוצר החכמה חיים אורי ליפשיץ, תיאור הסתלקותם של צדיקים מאדם הראשון עד ימינו, אשכבתא דצדיקיא - ב, תשנ"א, באתר אוצר החכמה הרב יצחק יוסף, הלכות פטירת והלווית גדולי הדור, ילקוט יוסף - אבלות, סימנים י'-י"א, באתר אוצר החכמה דוד שלום נקי, ההנהגה בפטירת רבו ובפטירת גדול בישראל, האבלות בהלכה ובאגדה, באתר היברובוקס רבי יקותיאל יהודה הלברשטאם, האבלות על סילוקן של צדיקים וימי הילולא מסודרים, יסוד צדיק - סילוקן של צדיקים, באתר אוצר החכמה תמר רותם, בית אבי חי, "אבי אבי רכב ישראל ופרשיו": סוד המסתורין של לוויות ההמונים החרדיות, באתר הארץ, 26 באפריל 2015 רבין, הרב שך והרב עובדיה: בחזרה להלוויות הגדולות ביותר שהיו בישראל, סרטון בערוץ "כאן | חדשות - תאגיד השידור הישראלי", באתר יוטיוב (אורך: 05:28) נינה פוקס, התעלפויות, רמיסות, נפילות ואסון אחד כבד: הלוויות הענק במגזר החרדי, באתר ynet, 20 במרץ 2022 יחזקאל רוזנבלום, אוטוביוגרפיה של הלוויות, בתי קברות וזיכרון להולכים, ברשת החברתית פייסבוק, 8 באוקטובר 2013 היסטוריון החברה החרדית ד"ר שלמה טיקוצ'ינסקי, הלוויות הגדולים מאז ועד הנה, ברשת החברתית פייסבוק יתד נאמן - גליון פטירת הרב שך זצ"ל, תשס"ב, באתר אוצר החכמה יעקב לביא, ‏אור החיים: עצרת תפילה אדירה לרפואת מרן הרב חיים עובדיה יוסף, באתר כיכר השבת, 25 בספטמבר 2013 איציק ברנדויין, עצרת תפילה לרפואת חכם חיים שלום כהן • שידור חי בערוץ 7, באתר ערוץ 7, 21 באוגוסט 2022 מכתב גדולי ישראל: "קבלו שבת מוקדם לרפואת מרן הרב שטיינמן", באתר פורום אברכים, ‏5 בפברואר 2017 משה ויסברג, גדולי הדור במכתב חיזוק: "מרן ראש הישיבה שרבים זקוקים לו שרוי בצער", באתר בחדרי חרדים, 30 במאי 2023 ישי כהן, ‏כך זה נראה: כותרות העיתונים בבוקר שאחרי פטירת מרן רבינו עובדיה יוסף, באתר כיכר השבת, 22 באוקטובר 2017 ישראל כהן, ‏פטירת מרן הרב שטיינמן זצ"ל בשערי העיתונים • סיקור, באתר כיכר השבת, 13 בדצמבר 2017 כיכר השבת, ‏שערי העיתונים נפרדים משר התורה רבי חיים קנייבסקי זצ"ל • סיקור, באתר כיכר השבת, 20 במרץ 2022 יוסי שטארק, סיקור חריג על הלוויית הרב קנייבסקי: כמה אנשים השתתפו?, באתר בחדרי חרדים, 21 במרץ 2022 קובי עוזיאלי, כך מסקרים העיתונים את פטירת ראש הישיבה, באתר בחדרי חרדים, 31 במאי 2023 מתי ברנהרט, ‏כך העולם סיקר את הלוויית הרב קנייבסקי, באתר "סרוגים", 20 במרץ 2022 בני סולומון, ‏כך סיקרה סוכנות הידיעות הגדולה בעולם את הלוויית שר התורה, באתר כיכר השבת, 21 במרץ 2022 LIVE: Funeral of Israeli rabbi Chaim Kanievsky, סרטון בערוץ "Reuters", באתר יוטיוב (אורך: 2:02:20) גלעד מורג וקובי נחשוני, נרמסו: הרוג ופצועים קשה בהלוויית "פוסק הדור" החסידי, באתר ynet, 5 באפריל 2015 צביקה גרוניך וישראל כהן, ‏הקרבן השני: נפטר החתן יצחק סאמט שנפצע בלוויה, באתר כיכר השבת, 8 באפריל 2015 שם מבצע המשטרה לאבטחת הלווית הרב קניבסקי: פקודת אדמו"ר, באתר ערוץ 7, 19 במרץ 2022 קובי רוזן, ‏המשטרה מסכמת: "200 אלף איש בהלוויה" • צפו ב'מבצע אדמו"ר', באתר כיכר השבת, 30 במאי 2023 כל הפרטים: היערכות שיא להלווית מרן הרב גרשון אדלשטיין זצוק"ל, באתר בחדרי חרדים, ‏30 במאי 2023 כל מה שרציתם לדעת על מסע הלוויה, באתר בחדרי חרדים, ‏7 באוקטובר 2013 החסד בעת הלוויתו של רבי גרשון אדלשטיין, באתר קול הלשון, ‏י' בסיוון תשפ"ג למעט במקרים חריגים, כמו למשל בהלווית הרב אהרן ליב שטינמן שכמעט ולא נאמרו בה הספדים כפי שביקש בצוואתו. עם זאת, לפעמים ניתנת הוראה להפר את בקשת הנפטר שלא לשאת הספדים, מפני כבוד התורה. הרב שמואל אוירבך מספיד את הרב עובדיה יוסף זצ"ל הלוויית הרב לנדא: הוכרזו רבני העיר בני ברק, באתר הידברות, ‏31 במרץ 2019 הלכות קריעה על גדול הדור, באתר הידברות, ‏10 בנובמבר 2013 התרגיל הגדול של המשטרה במהלך הלוויית מרן הגראי"ל שטיינמן, באתר בחדרי חרדים, ‏13 בדצמבר 2017 תיעוד: מכינים את קבר הגר"ח גריינמן זצ"ל, באתר כיכר השבת תיעוד ראשון: הכנת קברו של הגר"נ קרליץ זצוק"ל, באתר כיכר השבת הרב קניבסקי נטמן; אלפים פרצו לבית העלמין בבני ברק, באתר News1, ‏20 במרץ 2022 רגעי קבורתו של מרן רבי שמואל הלוי ואזנר זצ"ל, באתר כיכר השבת, ‏5 באפריל 2015 מההספדים ברשב"ם עד לי"ג מידות בבית העלמין בקבורה, דקה אחרי דקה מההלוויה, באתר JDN, ‏20 במרץ 2022 על המשמר, עמ' 3, הרב קרליץ הובא למנוחות "על המשמר", 26 באוקטובר 1953, עמוד השער. באתר עיתונות יהודית היסטורית. "העם היהודי התייתם", חדשות, 12 באוגוסט 1985 חנני ברייטקופף, ‏הלווית מרן הרב קנייבסקי - ב-1985 • תיעוד, באתר כיכר השבת, 21 במרץ 2022 משה ויסברג, תיעוד היסטורי ונדיר: הלווית הענק ביום שישי של מרן הרב שך זצ"ל, באתר בחדרי חרדים, 21 באוקטובר 2021 הרב שך נקבר בחלקת רבני ישיבת פוניבז'; יותר מ-100 אלף איש חלקו לו כבוד אחרון, באתר News1 מחלקה ראשונה, 2 בנובמבר 2001 תיעוד היסטורי ונדיר: הלווית הענק ביום שישי של מרן הרב שך זצ"ל יאיר אלטמן‏, רבע מיליון ליוו את הרב אלישיב למנוחות בירושלים, באתר וואלה, 19 ביולי 2012 אורי משגב, צעדת ה-400 אלף? כמה אנשים באמת ליוו את עובדיה יוסף בדרכו האחרונה, באתר הארץ, 9 באוקטובר 2013 משה נוסבאום, ‏לווית הרב עובדיה יוסף: האם מספר המשתתפים נופח?, באתר ‏מאקו‏, 8 באוקטובר 2013 כבה נר המערבי • מיליון איש ליוו למנוחת עולמים את הגר"ע יוסף זצ"ל • סיקור ענק, באתר בחדרי חרדים, 7 באוקטובר 2013 הפקת לקחים: המשטרה תנסח "מסמך זהירות", באתר בחדרי חרדים, 28 במאי 2015 אהרן רבינוביץ, יהונתן ליס ויהושע בריינר, מאות אלפים השתתפו במסע הלוויה של הרב שטיינמן בבני ברק, באתר הארץ, 12 בדצמבר 2017 קובי נחשוני, איתי בלומנטל וטלי פרקש, כ-200 אלף משתתפים: הרב שטיינמן הובא למנוחות, באתר ynet, 12 בדצמבר 2017 "לא להספיד ולא לבזבז כסף על מצבה": הצוואה של הרב שטיינמן, באתר הארץ, 12 בדצמבר 2017 הארץ, הסתיימה הלווייתו של הרב קנייבסקי; המשטרה מעריכה שחצי מיליון אנשים השתתפו בהלווייה; הלוויית המיליון או חצי מיליון | מהצד השני עם גיא זהר - 21.03.22, סרטון בערוץ "כאן 11 - תאגיד השידור הישראלי; אוריאל בארי, ‏הגדולה בהיסטוריה? כמה היו בהלווית הרב קנייבסקי?, באתר "סרוגים", 21 במרץ 2022", באתר יוטיוב (אורך: 12:31) יוסי שטארק, סיקור חריג על הלוויית הרב קנייבסקי: כמה אנשים השתתפו?, באתר בחדרי חרדים, 21 במרץ 2022 לירן לוי, באורך קילומטר, תחת אבטחה ובהשתתפות מיליון איש: מסע ההלוויה של הרב קניבסקי, באתר ynet, 19 במרץ 2022 כתבי ynet, לקראת הלוויית קניבסקי: חשש מאירוע רב-נפגעים; התנועה זורמת, באתר ynet, 20 במרץ 2022 משה ויסברג, מרן הרב גרשון אדלשטיין זצ"ל נטמן בבית החיים • סיכום מסע הלוויה, באתר בחדרי חרדים, ‏30 במאי 2023 קובי רוזן, המשטרה מסכמת: "200 אלף איש בהלוויה" • צפו ב'מבצע אדמו"ר', באתר כיכר השבת, ‏30 במאי 2023 צבי סגל, כ-200 אלף השתתפו בהלוויית הגרי"ג אדלשטיין: סיכום מבצע האבטחה, באתר בחדרי חרדים, ‏30 במאי 2023 יראי השם מבכים את לכתו של מרן זצוק"ל, ‏22.10.19 ישי כהן, ‏כך זה נראה: כותרות העיתונים בבוקר שאחרי פטירת מרן רבינו עובדיה יוסף, באתר כיכר השבת, 22 באוקטובר 2017 ישראל כהן, ‏פטירת מרן הרב שטיינמן זצ"ל בשערי העיתונים • סיקור, באתר כיכר השבת, 13 בדצמבר 2017 כיכר השבת, ‏שערי העיתונים נפרדים משר התורה רבי חיים קנייבסקי זצ"ל • סיקור, באתר כיכר השבת, 20 במרץ 2022 קובי עוזיאלי, כך מסקרים העיתונים את פטירת ראש הישיבה, באתר בחדרי חרדים, 31 במאי 2023 חיים שקדי, ‏מרן הגראי"ל שטיינמן ניחם את מרן הגר"ע יוסף • צפו, באתר כיכר השבת, 17 באפריל 2013 תְּנֻחָמוּ • ניחום אבלים בבית מרן שר התורה זצ"ל, באתר JDN‏ אנה ברסקי, ‏נתניהו בניחום אבלים אצל משפחת הרב אדלשטיין: "אבדה גדולה מאוד", באתר מעריב אונליין, 31 במאי 2023 תום ה'שבעה' על מרן זצ”ל: עצרת מספד בישיבת פוניבז', באתר חרדים 10, ‏5 ביוני 2023 ההילולה הקדושה - בבא סאלי ימי זכרון יארצייט הילולא של צדיקים וגדולי ישראל, באתר דרשו מצבה - עמוד אבן על קבר המת, באתר דעת - אנציקלופדיה יהודית הרב דב קדרון, מדוע בונים מצבה על קברם של צדיקים?, באתר פורטל הדף היומי רמי יזרעאל ואלי שילר, מצבות הקבורה, תולדותיהן ואופיין, אריאל 171–172, תשרי תשס"ו, עמ' 79–82. תלמוד ירושלמי, מסכת שקלים, פרק ב', הלכה ה' משנה תורה לרמב"ם, הלכות אבל, פרק ד', הלכה ד' "ישיבת מרן" - ישיבה על קברו של הרב עובדיה יוסף; "ישיבה על קברו" - סדרי לימוד יומיים לעילוי נשמת הרב אהרן ליב שטינמן; "שיח התורה" - בדרכו ולעילוי נשמתו של הרב חיים קניבסקי קופת חסדי שלום ע"ש מרן הגאון רבי יוסף שלום אלישיב זצוק"ל; קופת רבי אהרן לייב; מורשת מרן - הרב עובדיה יוסף צביקה גרוניך, ‏הכביש החדש על שם מרן הרב עובדיה יוסף יוצא לדרך, באתר כיכר השבת, 7 באפריל 2015 עופר אדרת, עיריית בני ברק תקרא לרחובות הקשורים להיסטוריה הציונית על שם רבנים, באתר הארץ, 29 במרץ 2023 יזמי השכונה החרדית "דרך אמונה" ברכסים קיבלו את ברכת מרן ראש הישיבה הגר"י אדלשטיין שליט"א, באתר JDN‏ אבי רבינא, ‏אושר: שמה של מודיעין עילית הוחלף ל"איילת השחר", באתר כיכר השבת, 11 ביוני 2018 ראובן כספי, דקות לאחר פטירת מרן ראש הישיבה: תינוק ראשון נקרא על שמו, באתר בחדרי חרדים, 30 במאי 2023 מנציחים את המורשת: "החלטנו לקרוא לתינוק ’עובדיה יוסף’, איך אפשר אחרת?", באתר הידברות מאור ישראל - ספרי מרן זצוק"ל; ארכיון ספרים מוהרא"ש - דפוס ניצני הקודש סולם יעקב: ארבעה מפגשים מטלטלים - כל הזמן, באתר כל הזמן, ‏13 באפריל 2019 כיכר השבת, ‏"צנצנת המן": הביוגרפיה על הצדיק מבעלזא, באתר כיכר השבת, 28 ביולי 2015